Fajfa fruktokolombo

La Fajfa fruktokolombo, Ptilinopus layardi, konata ankaŭ kiel fajfa turto aŭ flavkapa kolombo, estas malgranda (ĉirkaŭ 20 cm longa) fruktokolombo de la genro Ptilinopus. Ĝi estas endemio de Fiĝioj, nome de la insuloj Kadavu kaj Ono en la Kadavua Grupo de sudaj Fiĝioj.

Taksonomio
La Fajfa fruktokolombo estas la plej primitiva el la "oraj turtoj", malgrandal subgrupo de la genro Ptilinopus kiu inkludas du aliajn malgrandajn fruktokoolombojn de Fiĝioj, nome la Ora fruktokolombo kaj la Oranĝa fruktokolombo. Tiu grupo estis iam disigita en sian propran genron, Chrysoenas.

Aspekto
La fajfa kolombo estas malgranda kolombo (20 cm) kiu estas sekse dimorfa en sia velura plumaro. La plumaro de la masklo estas malhelverda kun flava kapo kaj subvostaj kovriloj, al la ino mankas la flava plumaro. Ili estas malfacile videblaj en la arbara kanopeo, sed povas troviĝi pro sia karakteriza voko, klara altiĝanta fajfo sekvita de falanta "tintado".Pratt et al. (1987).

Kutimaro
La specio manĝas fruktojn en la arbarkanopeo.

 Referencoj 

 Beckon, W (1982) "A breeding record of the Whistling Dove of Kadavu, Fiji" Notornis 29(1): 1-7  
 BirdLife International (2006) Species factsheet: Ptilinopus layardi. Elŝutebla el on 17/9/2006
 Pratt, H., Bruner, P & Berrett, D. (1987) The Birds of Hawaii and the Tropical Pacific, Princeton University Press:Princeton 

 Eksteraj ligiloj 

Kategorio:Kolombedoj
Kategorio:Birdoj de Oceanio
Kategorio:Bestoj el la Aŭstralazia ekozono